Die motor het omgeslaan ná die bestuurder glo beheer oor die voertuig verloor het [Foto: Verskaf]
Sewe mense is dood en 14 ernstig beseer toe 'n oorvol Nissan-paneelwa Donderdag op die N1 buite Musina in Vhembe, Limpopo, omgeslaan het. Die bestuurder het na wat verneem word beheer oor die voertuig verloor.
Volgens Mike Maringa, woordvoerder van die departement van vervoer in Limpopo, is die bestuurder en vyf passasiers op die toneel dood verklaar. Altesaam 14 ander passasiers is ernstig beseer en per ambulans na die Musina-hospitaal gehaas.
"Roekelose bestuur word as die oorsaak van die ongeluk ondersoek," sê Maringa.
Dieselfde dag is nóg 'n ongeluk in dieselfde omgewing aangemeld wat die lewe van twee mense geëis het.
'n Nissan-paneelwa het reg van voor teen 'n Audi-sedan gebots. Albei bestuurders is op slag dood. Twee passasiers van die laaiwa het ongedeerd van die ongeluk afgekom.
Mavhungu Lerule-Ramakhanya, LUR vir vervoer in Limpopo, is bekommerd dat mense steeds verkeersreëls verontagsaam ondanks die toename in noodlottige ongelukke die afgelope paar weke.
Fikile Mbalula, minister van vervoer, het Dinsdag bekendgemaak dat altesaam 1 685 mense tydens die afgelope feestyd op die land se paaie omgekom het. Dit is 'n 14%-styging in sterftes op 'n jaar-tot-jaar-grondslag.
Onse liewe minister "Skree op ons" vergeet gerieflikheidsonthalwe van al die dronkbestuurders en die gekoopte lisensies. Ongelukkig het mense nie meer respek vir hulself nie, so dan kan hul ook nie respek vir ander hê nie. Verkeersligte en padreëls geld net vir 'n klein groepie van ons bevolking.
Waar is konsekwente toepassing van verkeersreels en voertuiginspeksie deur verkeersowerhede?
Doen jou werk Minister en hou op twak praat
Wat is 'n laaiwa? Ek ken net 'n paneelwa! Kan iemand my dalk reghelp asb.
As ek na sommige bestuurders op veral plattelandse paaie kyk lyk dit of hulle nie die padreels ken nie of blatant oortree
Met afgryse lees ons dit byna elke dag . . . maar waar lê die oplossing?
Ek ry elke dag N1 en dis met groot spanning want ek merk dat ander voertuie gevaarlik naby aan my linkerkant ry en ook verbykom!!!
So ook die afstand tussen mekaar word n grap want ek voel soms ek is die eniste een wat afstand soek en probeer hou met voertuie voor my!!!